26. oktober // BO EVERS – UDSOLGT! | Templet
BO EVERS – UDSOLGT!
LØRDAG 26. OKTOBER 2019 KL. 21.00
Forsalg: 175,- inkl. gebyr // Entré: 195,- // Dørene åbner kl. 20.00 // Koncertstart kl. 21.00 // Koncerten er siddende.
Koncerterne spænder over ny-klassikeren ”Fred”, tragikomiske ballader og frejdige serenader som “Barry White” og “Et dansenummer” til de mere eftertænksomme sange som “Hver anden weekend”.
Og nu er spritnye sange ude på EP-udgivelse ’Død’. Senere følger Bo Evers op på udgivelserne “Stiv” og “Blød” med EP´en “Liv”. Der lægges ud med to singler fra ”Død”, der – som titlen antyder – vil være fra den mere alvorlige og tragikomiske side af Bo Evers. Sangene omhandler primært følelser i forbindelse med et brud og døden af en relation til et menneske, der har været én nær. Humoren, ironien og det tragikomiske vil dog, på vanlig vis, have en bærende rolle og krydre alvoren med komiske, skæve betragtninger.